stanford-oval/wikipedia huggingface dataset:
จังหวัดนครสวรรค์
เศรษฐกิจ

จังหวัดนครสวรรค์เป็นศูนย์กลางการคมนาคมในเขตพื้นที่ภาคเหนือตอนล่างและภาคกลางตอนบน เพราะเป็นชุมทางของคมนาคมที่หลากหลายไม่ว่าจะเป็นถนน, รถไฟ หรือทางน้ำ นอกจากนี้ยังเป็นที่ตั้งของท่าข้าวกำนันทรงหรือนาย ทรง องค์ชัยวัฒนะ ซึ่งเป็นตลาดกลางค้าข้าวแห่งแรกของประเทศไทย เป็นจังหวัดที่มีเทศบาลนครที่เจริญเป็นอันดับที่ 13 ของประเทศไทย ข้อมูลจากรายชื่อเมืองใหญ่ของประเทศไทยเรียงตามจำนวนประชากร
ดูเพิ่ม

รายชื่อวัดในจังหวัดนครสวรรค์
รายชื่อโรงเรียนในจังหวัดนครสวรรค์
รายชื่อห้างสรรพสินค้าในจังหวัดนครสวรรค์
ฌูอัน อันริก บิบัส ซิซิลิอา

| อัครมุขนายก ฌูอัน อันริก บิบัส ซิซิลิอา |
| --- | --- |
บิเบส ณ ปีค.ศ. 2016
เจ้าผู้ร่วมครองอันดอร์รา
ดำรงพระยศ: 12 พฤษภาคม พ.ศ. 2546 – ปัจจุบัน
ก่อนหน้า: ฌูอัน มาร์ตี อี อะลานิส
ผู้ปกครองร่วม: ฌัก ชีรัก (2538–2550) นีกอลา ซาร์กอซี (2550–2555) ฟร็องซัว ออล็องด์ (2555–2560) แอมานุแอล มาครง (2560–ปัจจุบัน)

ประสูติ: 24 กรกฎาคม พ.ศ. 2492 (75 ปี) บาร์เซโลนา ประเทศสเปน
ศาสนา: คริสต์นิกายโรมันคาทอลิก
ฌูอัน อันริก บิบัส ซิซิลิอา (กาตาลา: Joan Enric Vives Sicília) เป็นบิชอปแห่งอูร์เฌ็ลย์และเจ้าผู้ร่วมครองอันดอร์รา
พระประวัติ

ฌูอัน อันริก บิบัส ซิซิลิอา ประสูติเมื่อปี พ.ศ. 2492 ในเมืองบาร์เซโลนา ประเทศสเปน เป็นบุตรชายคนที่ 3 ของฟรันแซ็สก์ บิบัส อี ป็อนส์ กับกูร์แนลิอา ซิซิลิอา อิบัญเญซ ซึ่งเป็นเจ้าของร้านค้าปลีกขนาดเล็ก พระองค์เข้าศึกษาที่เซมินารีในปี พ.ศ. 2508 และศึกษามนุษยศาสตร์ ปรัชญา และเทววิทยา ในปี พ.ศ. 2517 ฌูอันทรงผนวชเป็นบาทหลวงที่บ้านเกิดของพระองค์ ทรงได้รับแต่งตั้งเป็นมุขนายกผู้ช่วยแห่งบาร์เซโลนาในปี พ.ศ. 2536 และได้รับแต่งตั้งจากสมเด็จพระสันตะปาปายอห์น ปอลที่ 2 ให้เป็นมุขนายกรองแห่งอูร์เฌ็ลย์ในปี พ.ศ. 2544 เมื่อฌูอัน มาร์ตี อี อะลานิส มุขนายกแห่งอูร์เฌ็ลย์องค์ก่อนเกษียณอายุในปี พ.ศ. 2546 ฌูอันจึงทรงดำรงตำแหน่งมุขนายกแห่งอูร์เฌ็ลย์เมื่อวันที่ 12 พฤษภาคม พ.ศ. 2546 จึงได้เป็นพระประมุขผู้ร่วมครองอันดอร์ราอีกตำแหน่ง วันที่ 10 กรกฎาคม พ.ศ. 2546 พระองค์ได้สาบานตนเข้ารับตำแหน่งเจ้าผู้ร่วมครองอันดอร์ราที่กาซาดาลาบัลย์ในกรุงอันดอร์ราลาเวลลา ต่อมาวันที่ 10 มีนาคม พ.ศ. 2553 สมเด็จพระสันตะปาปาเบเนดิกต์ที่ 16 ทรงเลื่อนสมณศักดิ์ฌูอัน อันริก บิบัส ซิซิลิอา เป็นอัครมุขนายก (อาร์ชบิชอป) เป็นการเฉพาะ
พระเกียรติยศ

โปรตุเกส: เครื่องเสนาอิสริยาภรณ์แห่งพระคริสต์ ชั้นประถมาภรณ์ (พ.ศ. 2553)
| ด ค กพระประมุขที่อยู่ในราชสมบัติ |
| --- | --- |
ยุโรป:   แอมานุแอล มาครง และ ฌูอัน อันริก บิบัส ซิซิลิอา   สมเด็จพระราชาธิบดีฟีลิป   สมเด็จพระราชาธิบดีเฟรเดอริกที่ 10   เจ้าชายฮันส์-อาดัมที่ 2 (ผู้สำเร็จราชการแผ่นดิน: เจ้าชายอาล็อยส์)   แกรนด์ดยุกอ็องรี   เจ้าชายอาลแบร์ที่ 2   สมเด็จพระราชาธิบดีวิลเลิม-อเล็กซานเดอร์   สมเด็จพระราชาธิบดีฮารัลด์ที่ 5   สมเด็จพระราชาธิบดีเฟลีเปที่ 6   สมเด็จพระราชาธิบดีคาร์ลที่ 16   สมเด็จพระเจ้าชาลส์ที่ 3   สมเด็จพระสันตะปาปาฟรานซิส 
อเมริกา:          สมเด็จพระเจ้าชาลส์ที่ 3 
เอเชีย:   สมเด็จพระราชาธิบดีฮะมัด   สมเด็จพระราชาธิบดีจิกมี   สมเด็จพระราชาธิบดีฮัสซานัล โบลเกียห์   พระบาทสมเด็จพระบรมนาถ นโรดม สีหมุนี   สมเด็จพระจักรพรรดินารูฮิโตะ   สมเด็จพระราชาธิบดีอับดุลลอฮ์ที่ 2   มิชาน อัลอะห์มัด อัลญาบิร อัศเศาะบาห์   สมเด็จพระราชาธิบดีอิบราฮิม อิซมาอิล   สมเด็จพระราชาธิบดีฮัยษัม   ตะมีม บิน ฮะมัด อัษษานี   สมเด็จพระราชาธิบดีซัลมาน   พระบาทสมเด็จพระวชิรเกล้าเจ้าอยู่หัว   โมฮัมเหม็ด บิน ซายิด อัลนะฮ์ยาน 
แอฟริกา:   สมเด็จพระราชาธิบดีเลตซีที่ 3   สมเด็จพระราชาธิบดีมุฮัมมัดที่ 6   สมเด็จพระราชาธิบดีอึมสวาตีที่ 3 
โอเชียเนีย:       สมเด็จพระเจ้าชาลส์ที่ 3   สมเด็จพระราชาธิบดีตูโปอูที่ 6
จันลุยจี ดอนนารุมมา

จันลุยจี ดอนนารุมมา (อิตาลี: Gianluigi Donnarumma; เกิด 25 กุมภาพันธ์ ค.ศ. 1999) เป็นนักฟุตบอลอาชีพชาวอิตาลี ปัจจุบันเล่นในตำแหน่งผู้รักษาประตูให้แก่ปารีแซ็ง-แฌร์แม็ง และทีมชาติอิตาลี เขาได้รับการยกย่องอย่างกว้างขวางว่าเป็นหนึ่งในผู้เฝ้าประตูที่ดีที่สุดในโลกฟุตบอล
ชีวิตส่วนตัว

ดอนนารุมมามีพี่ชายที่เล่นในตำแหน่งเดียวกันชื่อ อันโตนีโอ ซึ่งปัจจุบันเล่นให้กับเจนัว เขาสนับสนุนมิลานตั้งแต่เด็ก ถึงแม้ว่าตอนโตขึ้นจะเชิดชูจันลุยจี บุฟฟอนก็ตาม
สถิติอาชีพ > สโมสร

| สโมสร | ฤดูกาล | ลีก> ดิวิชัน | ลีก> ลงเล่น | ลีก> ประตู | ถ้วย> ลงเล่น | ถ้วย> ประตู | ยุโรป> ลงเล่น | ยุโรป> ประตู | อื่น ๆ> ลงเล่น | อื่น ๆ> ประตู | รวม> ลงเล่น | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- |
| มิลาน | 2015–16 | เซเรียอา | 30 | 0 | 1 | 0 | — | — | — | — | 31 | 0 |
| มิลาน | 2016–17 | เซเรียอา | 38 | 0 | 2 | 0 | — | — | 1 | 0 | 41 | 0 |
| มิลาน | 2017–18 | เซเรียอา | 38 | 0 | 4 | 0 | 11 | 0 | — | — | 53 | 0 |
| มิลาน | 2018–19 | เซเรียอา | 36 | 0 | 2 | 0 | 0 | 0 | 1 | 0 | 39 | 0 |
| มิลาน | 2019–20 | เซเรียอา | 36 | 0 | 3 | 0 | — | — | — | — | 39 | 0 |
| มิลาน | 2020–21 | เซเรียอา | 37 | 0 | 0 | 0 | 11 | 0 | — | — | 48 | 0 |
| มิลาน | รวม | รวม | 215 | 0 | 12 | 0 | 22 | 0 | 2 | 0 | 251 | 0 |
| ปารีแซ็ง-แฌร์แม็ง | 2021–22 | ลีกเอิง | 17 | 0 | 2 | 0 | 5 | 0 | 0 | 0 | 24 | 0 |
| ปารีแซ็ง-แฌร์แม็ง | 2022–23 | ลีกเอิง | 38 | 0 | 1 | 0 | 8 | 0 | 1 | 0 | 48 | 0 |
| ปารีแซ็ง-แฌร์แม็ง | 2023–24 | ลีกเอิง | 12 | 0 | 0 | 0 | 4 | 0 | 0 | 0 | 16 | 0 |
| ปารีแซ็ง-แฌร์แม็ง | รวม | รวม | 67 | 0 | 3 | 0 | 17 | 0 | 1 | 0 | 88 | 0 |
| รวมทั้งหมด | รวมทั้งหมด | รวมทั้งหมด | 282 | 0 | 15 | 0 | 39 | 0 | 3 | 0 | 339 | 0 |
↑  รวมโกปปาอีตาเลียและกุปเดอฟร็องส์
1 2  ลงเล่นในซูแปร์โกปปาอีตาเลียนา
1 2  ลงเล่นในยูฟ่ายูโรปาลีก
1 2 3  ลงเล่นในยูฟ่าแชมเปียนส์ลีก
↑  ลงเล่นในทรอเฟเดช็องปียง
สถิติอาชีพ > ทีมชาติ

| ทีมชาติ | ปี | ลงเล่น | ประตู |
| --- | --- | --- | --- |
| อิตาลี | 2016 | 2 | 0 |
| อิตาลี | 2017 | 2 | 0 |
| อิตาลี | 2018 | 7 | 0 |
| อิตาลี | 2019 | 5 | 0 |
| อิตาลี | 2020 | 6 | 0 |
| อิตาลี | 2021 | 18 | 0 |
| อิตาลี | 2022 | 10 | 0 |
| อิตาลี | 2023 | 10 | 0 |
| รวม | รวม | 60 | 0 |
เกียรติประวัติ

เอซี มิลาน
Supercoppa Italiana: 2016
ปารีแซ็ง-แฌร์แม็ง
Ligue 1: 2021–22, 2022–23, 2023–24
Coupe de France: 2023–24
Trophée des Champions: 2022, 2023
ทีมชาติอิตาลี
ฟุตบอลชิงแชมป์แห่งชาติยุโรป: 2020
ยูฟ่าเนชันส์ลีก อันดับที่ 3: 2020–21, 2022–23
แหล่งข้อมูลอื่น

Gianluigi Donnarumma at the Paris Saint-Germain F.C. website
Gianluigi Donnarumma at the Italian Football Federation website
จันลุยจี ดอนนารุมมา – สถิติลีกฝรั่งเศสในลีกเอิง – ยังมีบริการใน ในภาษาฝรั่งเศส
จันลุยจี ดอนนารุมมา – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
จันลุยจี ดอนนารุมมา – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
| ด ค กผู้เล่นชุดปัจจุบันของสโมสรฟุตบอลปารีแซ็ง-แฌร์แม็ง  |
| --- | --- |
 1 นาบัส  2 ฮะกีมี (c)  3 กีมแปมเบ  4 อูการ์เต  5 มาร์กิญญุส  7 อึมบาเป  8 ปาเรเดส  9 อิการ์ดิ  10 เนย์มาร์  11 ดิ มาริอา  12 ราฟีญา  14 เบร์นัต  16 ปึไรรา  16 ริโก  17 ดักบา  18 ไวนัลดึม  19 อี คัง-อิน  20 กูร์ซาวา  21 เอร์เรรา  22 ดียาโล  23 ดรัคส์เลอร์  24 เคเรอร์  25 บัคเกอร์  27 แกย์  30 เมสซิ  31 ดักบา  34 Nsoki  35 Kouassi  36 อึมเบ ซอห์  38 Aouchiche  40 Innocent  50 ดอนนารุมมา  ผู้จัดการ: เอนริเก 
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  โปแลนด์
จำรูญ ไชยลังการณ์

| จำรูญ ไชยลังการณ์ท> ม. ต.ช. |
| --- | --- |


อาจารย์ใหญ่โรงเรียนปรินส์รอยแยลส์วิทยาลัย
ดำรงตำแหน่ง พ.ศ. 2513 – พ.ศ. 2534
สมาชิกสภาผู้แทนราษฎรจังหวัดเชียงใหม่
ดำรงตำแหน่ง 27 กรกฎาคม พ.ศ. 2529 – 29 เมษายน พ.ศ. 2531 (1 ปี 9 เดือน 2 วัน)
 
ข้อมูลส่วนบุคคล
เกิด: 2 มิถุนายน พ.ศ. 2473 อำเภอแม่ริม จังหวัดเชียงใหม่ ประเทศสยาม
เสียชีวิต: 11 กรกฎาคม พ.ศ. 2551 (78 ปี) อำเภอฮอด จังหวัดเชียงใหม่ ประเทศไทย
ศาสนา: คริสต์
พรรคการเมือง: ประชาธิปัตย์

จำรูญ ไชยลังการณ์ (2 มิถุนายน พ.ศ. 2473 - 11 กรกฎาคม พ.ศ. 2551)  อดีตสมาชิกสภาผู้แทนราษฎรจังหวัดเชียงใหม่ สังกัดพรรคประชาธิปัตย์ และเป็นอดีตอาจารย์ใหญ่โรงเรียนปรินส์รอยแยลส์วิทยาลัย
ประวัติ

ดร.จำรูญ ไชยลังการณ์ เกิดเมื่อวันที่ 2 มิถุนายน พ.ศ. 2473 เป็นบุตรของนายปั๋น กับนางขันแก้ว ไชยลังการณ์ จบการศึกษาชั้นมัธยมศึกษาจากโรงเรียนปรินส์รอยแยลส์วิทยาลัย ระดับปริญญาตรีจากวิทยาลัยวิชาการศึกษาประสานมิตร ระดับปริญญาโทสาขามัธยมศึกษา จากมหาวิทยาลัยทัลชา รัฐโอคลาโฮมา  และสาขาบริหารการศึกษา จากมหาวิทยาลัยแสตนฟอร์ด รัฐแคลิฟอร์เนีย  และปริญญาเอกทางการศึกษา สาขาบริหารการศึกษา จากมหาวิทยาลัยทัลชา รัฐโอคลาโฮมา
สมรสกับนางทองศรี สิทธานนท์ มีบุตรชาย 2 คน คือ พ.ต.อ.ศุภรักษ์ และนายศุภวิชญ์ ไชยลังการณ์
ดร.จำรูญ เสียชีวิตเมื่อวันที่ 11 กรกฎาคม พ.ศ. 2551 เวลา 02.00 น. ด้วยโรคหอบหืด ตับอักเสบบี ติดเชื้อในกระแสเลือด และโรคพาร์กินสัน
การทำงาน > ด้านการศึกษา

ดร.จำรูญ ทำงานเป็นครูสอนประจำโรงเรียนปรินส์รอยแยลส์วิทยาลัย และเป็นอาจารย์ใหญ่/ผู้อำนวยการ ในระหว่างปี พ.ศ. 2513 ถึงปี พ.ศ. 2534 เป็นกรรมการกองทุนสงเคราะห์ สำนักงานคณะกรรมการการศึกษาเอกชน ปี พ.ศ. 2523-2527 เป็นกรรมการการศึกษาเอกชน กระทรวงศึกษาธิการ ปี พ.ศ. 2524-2527 เป็นกรรมการสภามหาวิทยาลัยพายัพ ปี พ.ศ. 2520
ดร.จำรูญ เป็นหนึ่งในกรรมการจัดตั้งวิทยาลัยพายัพ (มหาวิทยาลัยพายัพ ในปัจจุบัน) เมื่อปี พ.ศ. 2513
การทำงาน > ด้านการเมือง

ดร.จำรูญ ได้รับเลือกตั้งเป็นสมาชิกสภาจังหวัดเชียงใหม่ (ส.จ.) รวม 2 สมัย คือ ปี พ.ศ. 2516-2517 และปี พ.ศ. 2518-2522 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 ได้รับเลือกตั้งเป็นสมาชิกสภาผู้แทนราษฎรจังหวัดเชียงใหม่ เขต 1 สังกัดพรรคประชาธิปัตย์ โดยการประสานงานของนายไกรสร ตันติพงศ์ ซึ่งจากการเลือกตั้งในครั้งนั้นถูกวิจารณ์ว่า ดร.จำรูญ เป็นม้ามืดที่สามารถชนะการเลือกตั้งได้ หลังจากนั้นเขาได้ลงสมัครรับเลือกตั้งอีก 3 ครั้ง แต่ไม่ได้รับเลือก จึงวางมือทางการเมืองในที่สุด
ดร.จำรูญ เคยได้รับแต่งตั้งเป็นกรรมการบริหารพรรคประชาธิปัตย๋ ในปี พ.ศ. 2530
การทำงาน > ด้านอื่นๆ

ในปี พ.ศ. 2518 ถึงปี พ.ศ. 2520 ได้รับโปรดเกล้าฯ แต่งตั้งเป็นผู้พิพากษาสมทบคดีเด็กและเยาวชนเชียงใหม่
อนุสรณ์

โรงเรียนปรินส์รอยแยลส์วิทยาลัย ได้ใช้ชื่อของจำรูญ ไชยลังการณ์ เป็นชื่ออาคารเรียน เพื่อรำลึกถึงอดีตอาจารย์ใหญ่และเป็นเกียรติประวัติ
อาคารดังกล่าวเป็นอาคารคอนกรีตเสริมเหล็ก สูง 4 ชั้น ใต้ถุนอาคารเป็นลานโล่ง ใช้เป็นห้องเรียนสำหรับนักเรียนชั้นมัธยมศึกษาปีที่สอง สถาปนิกผู้ออกแบบคือ ประดิษฐ์ ราชแพทยาคม
เครื่องราชอิสริยาภรณ์

พ.ศ. 2533 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2531 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2528 –  เหรียญลูกเสือสดุดี ชั้นที่ 1
แหล่งข้อมูลอื่น

รายงานวิจัยการเลือกตั้งสมาชิกสภาผู้แทนราษฎร พ.ศ. 2529. กรมการปกครอง. 2529
อาคารจำรูญ ไชยลังการณ์ โรงเรียนปรินส์รอยแยลส์วิทยาลัย
พระเจ้าบรมวงศ์เธอ กรมหมื่นอัปสรสุดาเทพ

| พระเจ้าบรมวงศ์เธอ กรมหมื่นอัปสรสุดาเทพ |
| --- | --- |
พระเจ้าบรมวงศ์เธอ ชั้น 3 พระองค์เจ้าชั้นเอก
ประสูติ: 5 ธันวาคม พ.ศ. 2354
สิ้นพระชนม์: 21 สิงหาคม พ.ศ. 2388 (33 ปี)
ราชวงศ์: จักรี
พระบิดา: พระบาทสมเด็จพระนั่งเกล้าเจ้าอยู่หัว
พระมารดา: เจ้าจอมมารดาบาง ในรัชกาลที่ 3
ศาสนา: พุทธ
พระเจ้าบรมวงศ์เธอ กรมหมื่นอัปสรสุดาเทพ พระนามเดิม พระองค์เจ้าวิลาส (5 ธันวาคม พ.ศ. 2354 — 21 สิงหาคม พ.ศ. 2388) เป็นพระราชธิดาในพระบาทสมเด็จพระนั่งเกล้าเจ้าอยู่หัว ประสูติแต่เจ้าจอมมารดาบาง พระองค์เป็นพระปิตุจฉาในสมเด็จพระนางเจ้าโสมนัสวัฒนาวดี พระอัครมเหสีในพระบาทสมเด็จพระจอมเกล้าเจ้าอยู่หัว นอกจากนี้พระองค์ยังเป็น "นางแก้ว" หนึ่งในเจ็ดรัตนะประจำรัชกาลของพระบาทสมเด็จพระนั่งเกล้าเจ้าอยู่หัวอีกด้วย
ในอดีตผู้คนเรียกสาคูเม็ดเล็กว่า สาคูวิลาด สันนิษฐานว่าอาจนำมาจากต่างประเทศ ในสมัยนั้นมักเรียกสิ่งที่มาจากต่างประเทศโดยเฉพาะอังกฤษว่า "วิลาด" แต่ถึงสมัยรัชกาลที่ 3 คำว่า วิลาด ได้ไปพ้องจองกับพระนามของพระองค์ ผู้คนจึงเลี่ยงชื่อดังกล่าวไปเรียกว่า สาคูเม็ดเล็ก แทน พระองค์ทรงมีพระพุทธรูปปางห้ามสมุทรประจำพระองค์
พระประวัติ

พระเจ้าบรมวงศ์เธอ กรมหมื่นอัปสรสุดาเทพ ประสูติเมื่อวันที่ 5 ธันวาคม พ.ศ. 2354 เป็นพระราชธิดาในพระบาทสมเด็จพระนั่งเกล้าเจ้าอยู่หัว ประสูติแต่เจ้าจอมมารดาบาง พระองค์มีพระอนุชาร่วมมารดาคือ พระเจ้าบรมวงศ์เธอ พระองค์เจ้าลักขณานุคุณ ต่อมาพระบาทสมเด็จพระนั่งเกล้าเจ้าอยู่หัวโปรดเกล้าสถาปนาให้ พระเจ้าลูกเธอ พระองค์เจ้าวิลาส ขึ้นเป็น พระเจ้าลูกเธอ กรมหมื่นอัปสรสุดาเทพ เมื่อ พ.ศ. 2381
กรมหมื่นอัปสรสุดาเทพเป็นผู้รักษากุญแจพระคลังข้างใน และว่าการพนักงานต่าง ๆ เช่น พระสุคนธ์และพระภูษา ทั้งยังเป็นผู้ทรงกำกับแจกเบี้ยหวัดฝ่ายใน ถือเป็นพระธิดาพระองค์โปรดของพระบาทสมเด็จพระนั่งเกล้าเจ้าอยู่หัว ด้วยเป็นพระราชธิดาพระองค์ใหญ่ มีพระสิริโฉมงดงาม มีพระทัยโอบอ้อมอารีดุจเทพธิดา และมักปฏิบัติพระกรณียกิจร่วมกับพระราชบิดา กล่าวกันว่าหากพระบาทสมเด็จพระนั่งเกล้าเจ้าอยู่หัวโปรดพระราชธิดาพระองค์ใดก็มักจะสร้างวัดพระราชทานกุศลให้ ซึ่งวัดที่สร้างพระราชทานแก่กรมหมื่นอัปสรสุดาเทพ คือ วัดเทพธิดารามวรวิหาร บางแห่งก็ว่าสุนทรภู่ชื่นชมในพระสิริโฉมของกรมหมื่นอัปสรสุดาเทพ ด้วยแต่ง รำพันพิลาป เกี้ยวพระองค์
พระเจ้าบรมวงศ์เธอ กรมหมื่นอัปสรสุดาเทพ เริ่มประชวรกระเสาะกระแสะด้วยพระอาการตรีสัณทฆาฏ ซึ่งเป็นโรคชนิดหนึ่ง จะเกิดเม็ดขึ้นในดี, หัวใจ, ตับ และลำไส้ ทรงพระบังคนเป็นพระโลหิต และจุกเสียดพระนาภี พระนาภีพองคล้ายท้องมาน และที่สุดจะมีพระโลหิตออกทางทวารทั้งเก้าเรื่อยมาตั้งแต่ พ.ศ. 2386 พระบาทสมเด็จพระนั่งเกล้าเจ้าอยู่หัวทรงรวบรวมหมอหลวงมารักษาแต่พระโรคก็มิหายขาด พระบาทสมเด็จพระนั่งเกล้าเจ้าอยู่หัวทรงเอาพระทัยใส่ ติดตามพระอาการประชวรของปิยราชธิดาพระองค์นี้ไม่เคยขาด กระทั่งสิ้นพระชนม์เมื่อวันที่ 21 สิงหาคม พ.ศ. 2388 สิริพระชันษา 33 ปี พระราชทานเพลิงพระศพ ณ พระเมรุ ท้องสนามหลวง เมื่อวันที่ 15 มีนาคม พ.ศ. 2388
ความสนพระทัย

กรมหมื่นอัปสรสุดาเทพมีพระสติปัญญาเฉลียวฉลาด โปรดหนังสือ และการกวี ทรงชุบเลี้ยงกวี เช่น คุณสุวรรณ และสุนทรภู่ ที่ประทับของพระองค์เรียกว่าพระตำหนักใหญ่ กลายเป็นแหล่งรวมศิลปินและกวีในราชสำนัก โดยเฉพาะพระสุนทรโวหาร (ภู่) ยามตกทุกข์ได้ยากก็ได้รับการอุปการะจากพระองค์ โปรดให้แต่งกลอนถวาย และประทานรางวัลให้เลี้ยงชีพพักหนึ่งจนกระทั่งพระองค์สิ้นพระชนม์ เพราะในรัชสมัยพระบาทสมเด็จพระนั่งเกล้าเจ้าอยู่หัวทรงให้ความสำคัญกับเหล่ากวีค่อนข้างน้อยกว่าแต่ก่อน
กรมหมื่นอัปสรสุดาเทพนอกจากจะทรงมีพระเมตตาแล้ว ยังมีพระอารมณ์ขัน เช่น ทรงตั้งสมญานางข้าหลวงในพระองค์คือ หม่อมขำ ทรงเรียกว่า หม่อมเป็ด เพราะ "เดินเหินโยกย้าย ส่ายกิริยา จึงชื่อว่าหม่อมเป็ดเสด็จประทาน" และอีกท่านหนึ่งคือ หม่อมสุด ทรงเรียกว่า คุณโม่ง เพราะ "เอาเพลาะหอมกรอมหุ้มกัน คลุมโปง จึงตรัสเรียกว่าคุณโม่งแต่นั้นมา" นางข้าหลวงทั้งสองคบหากันและมักทะเลาะเบาะแว้งเป็นประจำ แต่เมื่อทั้งสองรับผิด พระองค์ก็จะยกโทษให้เสมอ เรื่องราวของนางข้าหลวงทั้งสองถูกถ่ายทอดเป็นเพลงยาวเรื่อง หม่อมเป็ดสวรรค์ เป็นเรื่องราวสนุกสนานไป
พระอิสริยยศ

| ธรรมเนียมพระยศของ กรมหมื่นอัปสรสุดาเทพ |
| --- | --- |
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
หม่อมเจ้าวิลาส (5 ธันวาคม พ.ศ. 2354 - สมัยรัชกาลที่ 3)
พระเจ้าลูกเธอ พระองค์เจ้าวิลาส (สมัยรัชกาลที่ 3 - 1 สิงหาคม พ.ศ. 2381)
พระเจ้าลูกเธอ กรมหมื่นอัปสรสุดาเทพ (1 สิงหาคม พ.ศ. 2381  - 21 สิงหาคม พ.ศ. 2388)
พระเจ้าราชวรวงศ์เธอ กรมหมื่นอัปสรสุดาเทพ (ในสมัยรัชกาลที่ 4)
พระเจ้าบรมวงศ์เธอ กรมหมื่นอัปสรสุดาเทพ (ในสมัยรัชกาลที่ 6)
ในวัฒนธรรมสมัยนิยม

มีนักแสดงผู้รับบท พระเจ้าบรมวงศ์เธอ กรมหมื่นอัปสรสุดาเทพ ได้แก่
มณีรัตน์ คำอ้วน จากภาพยนตร์ซีรีส์เรื่อง หม่อมเป็ดสวรรค์ (2567)
เชิงอรรถ

↑  บางแห่งสะกดว่า พระองค์เจ้าวิลาศ กรมหมื่นอับศรสุดาเทพ, อับษรสุดาเทพ, อัปษรสุดาเทพ
พระเจ้าบรมวงศ์เธอ กรมหมื่นสุรินทรรักษ์

| พระเจ้าบรมวงศ์เธอ กรมหมื่นสุรินทรรักษ์ |
| --- | --- |
พระเจ้าบรมวงศ์เธอ ชั้น 1 พระองค์เจ้าชั้นเอก
ประสูติ: 8 กุมภาพันธ์ พ.ศ. 2334
สิ้นพระชนม์: 27 เมษายน พ.ศ. 2373 (39 ปี)
พระบุตร: 25 องค์
ราชสกุล: ฉัตรกุล
ราชวงศ์: จักรี
พระบิดา: พระบาทสมเด็จพระพุทธยอดฟ้าจุฬาโลกมหาราช
พระมารดา: เจ้าจอมมารดาตานี ในรัชกาลที่ 1
พระเจ้าบรมวงศ์เธอ กรมหมื่นสุรินทรรักษ์ (8 กุมภาพันธ์ พ.ศ. 2334 - 27 เมษายน พ.ศ. 2373) มีพระนามเดิมว่า พระองค์เจ้าฉัตร ประสูติเมื่อวันอังคาร เดือน 3 ขึ้น 5 ค่ำ ปีจอ โทศก จุลศักราช 1152 ตรงกับวันที่ 8 กุมภาพันธ์ พ.ศ. 2333 (ปัจจุบันคือ พ.ศ. 2334) เป็นพระราชโอรสในพระบาทสมเด็จพระพุทธยอดฟ้าจุฬาโลกมหาราช ประสูติแต่เจ้าจอมมารดาตานี และเป็นองค์ต้นราชสกุล ฉัตรกุล
ในปี พ.ศ. 2359 พระบาทสมเด็จพระพุทธเลิศหล้านภาลัย ทรงพระกรุณาโปรดเกล้าฯ สถาปนาขึ้นเป็น กรมหมื่นสุรินทรรักษ์ และโปรดให้กำกับกรมพระนครบาล ต่อมาพระบาทสมเด็จพระนั่งเกล้าเจ้าอยู่หัว ทรงพระกรุณาโปรดเกล้าฯ ให้ทรงกำกับกรมท่า และกรมมหาดไทย จนกระทั่งต่อมาได้เป็นผู้สำเร็จราชการแผ่นดิน
พระเจ้าบรมวงศ์เธอ กรมหมื่นสุรินทรรักษ์สิ้นพระชนม์เมื่อวันอังคาร เดือน 6 ขึ้น 6 ค่ำ ปีขาล โทศก จุลศักราช 1192 ตรงกับวันที่ 27 เมษายน พ.ศ. 2373 สิริพระชันษา 39 ปี ด้วยพระโรคเถาดาน ได้รับพระราชทาน พระโกศทองใหญ่ทรงพระศพ และ พระราชทานเพลิงพระศพ ณ พระเมรุ ท้องสนามหลวง เมื่อวันที่ 2 มีนาคม พ.ศ. 2373
พระเกียรติยศ

| ธรรมเนียมพระยศของ พระเจ้าบรมวงศ์เธอ กรมหมื่นสุรินทรรักษ์ |
| --- | --- |
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
พระเกียรติยศ > พระอิสริยยศ

พระเจ้าลูกยาเธอ พระองค์เจ้าฉัตร (8 กุมภาพันธ์ พ.ศ. 2333 - 7 กันยายน พ.ศ. 2352)
พระเจ้าน้องยาเธอ พระองค์เจ้าฉัตร (7 กันยายน พ.ศ. 2352 - พ.ศ. 2359)
พระเจ้าน้องยาเธอ กรมหมื่นสุรินทรรักษ์ (พ.ศ. 2359 - 21 กรกฎาคม พ.ศ. 2367)
พระเจ้าไอยกาเธอ กรมหมื่นสุรินทรรักษ์ (พ.ศ. 2411 - 2453)
พระเจ้าบรมวงศ์เธอ กรมหมื่นสุรินทรรักษ์ (21 กรกฎาคม พ.ศ. 2367 - ปัจจุบัน)
ในวัฒนธรรมสมัยนิยม

มีนักแสดงผู้รับบท พระเจ้าบรมวงศ์เธอ กรมหมื่นสุรินทรรักษ์ ได้แก่
ดุลย์ทัศน์ วศินะจินดาแก้ว จากละครเรื่อง คุณพี่เจ้าขาดิฉันเป็นห่านมิใช่หงส์ (2568)
สไปเดอร์-แมนในภาพยนตร์

นักแสดงที่เคยเล่นเป็น สไปเดอร์-แมน ในภาพยนตร์ยุคใหม่ (จากซ้ายไปขวา): โทบีย์ แมไกวร์ ในภาพยนตร์ของ แซม เรย์มี, แอนดรูว์ การ์ฟิลด์ ในภาพยนตร์ของ มาร์ก เวบบ์ และ ทอม ฮอลแลนด์ ในภาพยนตร์ของจักรวาลภาพยนตร์มาร์เวล ขณะที่ ชามีก มัวร์ ให้เสียงเป็น ไมล์ โมราเลส ในภาพยนตร์แอนิเมชัน จักรวาล-แมงมุม
สไปเดอร์-แมน เป็นตัวละครสมมติจากหนังสือการ์ตูนซูเปอร์ฮีโร สร้างโดย สแตน ลีและสตีฟ ดิตโก ปรากฏในสิ่งพิมพ์ของมาร์เวลคอมิกส์ และเป็นตัวละครหลักในภาพยนตร์และภาพยนตร์โทรทัศน์หลายเรื่อง
นิโคลัส แฮมมอนด์ แสดงเป็น ปีเตอร์ ปาร์กเกอร์ / สไปเดอร์-แมน คนแรกในภาพยนตร์โทรทัศน์เมื่อปี ค.ศ. 1977 เรื่อง สไปเดอร์-แมน และในภาคต่ออีกสองเรื่อง ในปี ค.ศ. 1978 บริษัทโตเอ ได้สร้างภาพยนตร์แยกมาจาก ละครชุด สไปเดอร์-แมน ของพวกเขา โดยมี ชินจิ โทโด กลับมารับบทเดิมเป็น ทาคุยะ ยามาชิโระ / สไปเดอร์-แมน ในปี ค.ศ. 1999 โซนี่พิคเจอร์สเอ็นเตอร์เทนเมนต์ ได้สิทธิ์ในการสร้างภาพยนตร์ของตัวละคร โดยได้สร้างภาพยนตร์ชุดจำนวนสองชุด ได้แก่ ภาพยนตร์ไตรภาค ไอ้แมงมุม กำกับโดย แซม เรย์มี (2002–2007) มี โทบีย์ แมไกวร์ แสดงนำ และ ภาพยนตร์ อะเมซิ่ง สไปเดอร์-แมน กำกับโดย มาร์ก เวบบ์ (2012 และ 2014) มี แอนดรูว์ การ์ฟิลด์ แสดงนำ
ในเดือนกุมภาพันธ์ ค.ศ. 2015 ดิสนีย์, มาร์เวลสตูดิโอส์และโซนี่ ทำข้อตกลงเพื่อแบ่งปันสิทธิ์ในการสร้างภาพยนตร์สไปเดอร์-แมน นำไปสู่การสร้างตัวละครสไปเดอร์-แมนใหม่และผนวกเข้ากับ จักรวาลภาพยนตร์มาร์เวล ข้อตกลงดังกล่าวอนุญาตให้โซนี่พิคเจอร์สเป็นเจ้าของ, จัดหาเงินทุน, จัดจำหน่ายและมีการควบคุมความคิดสร้างสรรค์ขั้นสุดท้ายของภาพยนตร์เดี่ยวสไปเดอร์-แมน ขณะที่ วอลต์ดิสนีย์สตูดิโอส์โมชันพิกเชอส์ เป็นผู้จัดจำหน่ายของภาพยนตร์ที่มีสไปเดอร์-แมนปรากฏตัว ทอม ฮอลแลนด์ แสดงเป็น สไปเดอร์-แมน ในจักรวาลภาพยนตร์มาร์เวล และได้ปรากฏตัวแล้วทั้งหมดห้าเรื่อง ตั้งแต่ กัปตันอเมริกา: ศึกฮีโร่ระห่ำโลก (2016) ถึง สไปเดอร์-แมน: ฟาร์ ฟรอม โฮม (2019) ในเดือนกันยายน ค.ศ. 2019 ดิสนีย์และโซนี่ทำข้อตกลงใหม่ โดยสไปเดอร์-แมนที่แสดงโดยฮอลแลนด์ จะปรากฏตัวในภาพยนตร์อย่างน้อยอีกสองเรื่อง ได้แก่ ภาพยนตร์เดี่ยว สไปเดอร์-แมน: โน เวย์ โฮม (2021) และ ภาพยนตร์รวมทีมอีกหนึ่งเรื่อง
แผนการสำหรับภาพยนตร์แอนิเมชันสไปเดอร์-แมน ได้รับการประกาศอย่างเป็นทางการโดยโซนี่ ในเดือนเมษายน ค.ศ. 2015 ซึ่งในที่สุดก็กลายเป็น สไปเดอร์-แมน ผงาดสู่จักรวาล-แมงมุม (2018) สร้างโดย โซนี่พิคเจอร์สแอนิเมชัน ชามีก มัวร์ ให้เสียงเป็น ไมล์ โมราเลส / สไปเดอร์-แมน นอกจากนี้ ในภาพยนตร์ยังประกอบด้วย ปีเตอร์ ปาร์กเกอร์ และ สไปเดอร์-แมน ที่มาจากจักรวาลอื่น ๆ มีแผนการสร้างภาพยนตร์ภาคต่อและภาพยนตร์แยก
ภาพยนตร์สไปเดอร์-แมนได้รับการตอบรับเป็นอย่างดี โดยทำเงินในบ็อกซ์ออฟฟิศทั่วโลกมากกว่า 6.3 พันล้านดอลลาร์สหรัฐ โดย ฟาร์ ฟรอม โฮม เป็นภาพยนตร์สไปเดอร์-แมนเรื่องแรกที่ทำเงินมากกว่า 1 พันล้านดอลลาร์สหรัฐ ทั่วโลก และภาพยนตร์ที่ทำเงินสูงสุดของโซนี่ ภาพยนตร์ชุดสไปเดอร์-แมนนั้นเป็นภาพยนตร์ชุดที่ทำเงินสูงสุดอันดับที่ 2 นอกจากนี้ ผงาดสู่จักรวาล-แมงมุม ได้รับรางวัลออสการ์ สาขาภาพยนตร์แอนิเมชันยอดเยี่ยม
ภาพยนตร์โทรทัศน์ยุคแรก > ละครชุด ดิอะเมซิงสไปเดอร์-แมน (1977–1981)

| ภาพยนตร์ | วันฉาย | ผู้กำกับ | ผู้เขียนบท | ผู้อำนวยการสร้าง |
| --- | --- | --- | --- | --- |
| สไปเดอร์-แมน | 14 กันยายน ค.ศ. 1977 (1977-09-14) | อี. ดับเบิลยู. สแวกแฮมเมอร์ | อัลวิน บอเรตซ์ | ชาร์ลส์ ดับเบิลยู. ฟรายส์, แดเนียล อาร์. กูดแมนและเอ็ดเวิร์ด เจ. มองทานยา |
| สไปเดอร์-แมนสไตรค์สแบก | 8 พฤษภาคม ค.ศ. 1978 (1978-05-08) | รอน สแตตลอฟ | รอเบิร์ต เจนส์ | รอเบิร์ต เจนส์ |
| สไปเดอร์-แมน: เดอะดรากอนส์ชาเลนจ์ | 9 พฤษภาคม ค.ศ. 1981 (1981-05-09) | รอน สแตตลอฟ | ไลโอเนล อี. ซีเกล | ไลโอเนล อี. ซีเกล |
ภาพยนตร์ญี่ปุ่น

| ภาพยนตร์ | วันฉาย | ผู้กำกับ | ผู้เขียนบท | เนื้อเรื่องโดย | ผู้อำนวยการสร้าง |
| --- | --- | --- | --- | --- | --- |
| สไปเดอร์-แมน | 22 กรกฎาคม ค.ศ. 1978 (1978-07-22) | โคอิจิ ทาเคโมโตะ | สุสุมุ ทาคาคุ | ซาบุโระ ยาทสึเดะ | สุสุมุ โยชิคาวะ |
ภาพยนตร์กำกับโดยแซม เรย์มี (2002–2007)

บทความหลัก: ปีเตอร์ ปาร์คเกอร์ (ภาพยนตร์ชุดของแซม เรย์มี)
| ภาพยนตร์ | วันฉายในสหรัฐ | ผู้กำกับ | ผู้เขียนบท | เนื้อเรื่องโดย | ผู้อำนวยการสร้าง |
| --- | --- | --- | --- | --- | --- |
| ไอ้แมงมุม | 3 พฤษภาคม ค.ศ. 2002 (2002-05-03) | แซม เรย์มี | เดวิด โคปป์ | — | ลอรา ซิสกินและเอียน ไบรซ์ |
| ไอ้แมงมุม 2 | 30 มิถุนายน ค.ศ. 2004 (2004-06-30) | แซม เรย์มี | อัลวิน ซาร์เจนต์ | อัลเฟรด กอฟ, ไมล์ส มิลลาร์และไมเคิล เชเบน | ลอรา ซิสกินและอาวี อาราด |
| ไอ้แมงมุม 3 | 4 พฤษภาคม ค.ศ. 2007 (2007-05-04) | แซม เรย์มี | แซม เรย์มี, ไอวัน ไรมีและอัลวิน ซาร์เจนต์ | แซม เรย์มีและไอวัน ไรมี | ลอรา ซิสกิน, อาวี อาราดและแกรนต์ เคอร์ติส |
ภาพยนตร์กำกับโดยมาร์ก เวบบ์ (2012–2014)

บทความหลัก: ปีเตอร์ ปาร์คเกอร์ (ภาพยนตร์ชุดดิอะเมซิ่งสไปเดอร์-แมน)
| ภาพยนตร์ | วันฉายในสหรัฐ | ผู้กำกับ | ผู้เขียนบท | เนื้อเรื่องโดย | ผู้อำนวยการสร้าง |
| --- | --- | --- | --- | --- | --- |
| ดิ อะเมซิ่ง สไปเดอร์แมน | 3 กรกฎาคม ค.ศ. 2012 (2012-07-03) | มาร์ก เวบบ์ | เจมส์ แวนเดอร์บิลต์, อัลวิน ซาร์เจนต์และสตีฟ โคลบส์ | เจมส์ แวนเดอร์บิลต์ | ลอรา ซิสกิน, อาวี อาราดและแมตต์ โทลเมช |
| ดิ อะเมซิ่ง สไปเดอร์แมน 2 | 2 พฤษภาคม ค.ศ. 2014 (2014-05-02) | มาร์ก เวบบ์ | อเล็กซ์ เคิร์ตซ์แมน, โรเบอร์โต โอร์ซีและเจฟฟ์ พิงค์เนอร์ | อเล็กซ์ เคิร์ตซ์แมน, โรเบอร์โต โอร์ซี, เจฟฟ์ พิงค์เนอร์และเจมส์ แวนเดอร์บิลต์ | อาวี อาราดและแมตต์ โทลเมช |
ข้อตกลงใช้สิทธิ์ร่วมกันกับมาร์เวลสตูดิโอส์

ข้อมูลเพิ่มเติม: รายชื่อภาพยนตร์ในจักรวาลภาพยนตร์มาร์เวล
ดูเพิ่ม: ปีเตอร์ ปาร์คเกอร์ (จักรวาลภาพยนตร์มาร์เวล)
| ภาพยนตร์ | วันฉายในสหรัฐ | ผู้กำกับ | ผู้เขียนบท | เนื้อเรื่องโดย | ผู้อำนวยการสร้าง |
| --- | --- | --- | --- | --- | --- |
| สไปเดอร์แมน: โฮมคัมมิ่ง | 7 กรกฎาคม ค.ศ. 2017 (2017-07-07) | จอน วอตส์ | โจนาทาน โกลด์ชไตน์, จอห์น ฟรานซิส เดลีย์, จอน วอตส์, คริสโตเฟอร์ ฟอร์ด, คริส แม็กเคนนาและเอริก ซอมเมอส์ | โจนาทาน โกลด์ชไตน์และจอห์น ฟรานซิส เดลีย์ | เควิน ไฟกีและเอมี ปาสคาล |
| สไปเดอร์แมน: ฟาร์ ฟรอม โฮม | 2 กรกฎาคม ค.ศ. 2019 (2019-07-02) | จอน วอตส์ | คริส แม็กเคนนาและเอริก ซอมเมอส์ | คริส แม็กเคนนาและเอริก ซอมเมอส์ | เควิน ไฟกีและเอมี ปาสคาล |
| สไปเดอร์แมน: โน เวย์ โฮม | 17 ธันวาคม ค.ศ. 2021 (2021-12-17) | จอน วอตส์ | คริส แม็กเคนนาและเอริก ซอมเมอส์ | คริส แม็กเคนนาและเอริก ซอมเมอส์ | เควิน ไฟกีและเอมี ปาสคาล |
ใบอนุญาตของโซนี่ในปี ค.ศ. 1998 ครอบคลุมภาพยนตร์สไปเดอร์แมนทั้งหมด (รวมถึงตัวละคร 900 ตัวที่เกี่ยวข้องกับสไปเดอร์แมน) มีผลตลอดไป โดยมีเงื่อนไขว่าโซนี่จะต้องฉายภาพยนตร์สไปเดอร์แมนใหม่อย่างน้อยหนึ่งเรื่องในทุก ๆ 5.75 ปี
ในเดือนธันวาคม ค.ศ. 2014 หลังเหตุการณ์ล้วงข้อมูลจากคอมพิวเตอร์ของโซนี่พิกเจอร์ส โซนี่และมาร์เวลสตูดิโอส์ เปิดเผยว่าได้มีการเจรจาเกี่ยวกับการอนุญาตให้สไปเดอร์แมน ปรากฏตัวในภาพยนตร์เรื่อง กัปตันอเมริกา: ศึกฮีโร่ระห่ำโลก (2016) ใน จักรวาลภาพยนตร์มาร์เวล ในขณะที่การควบคุมลิขสิทธิ์ภาพยนตร์ที่เหลืออยู่กับโซนี่ อย่างไรก็ตาม การเจรจาระหว่างสตูดิโอนั้นไม่สำเร็จ ในทางกลับกัน โซนี่ได้พิจารณาให้ แซม เรย์มี กลับมากำกับภาพยนตร์ไตรภาคใหม่
อย่างไรก็ตาม ในวันที่ 9 กุมภาพันธ์ ค.ศ. 2015 โซนี่พิกเจอร์สและมาร์เวลสตูดิโอส์ ประกาศว่าสไปเดอร์แมนจะปรากฏตัวในจักรวาลภาพยนตร์มาร์เวล โดยโซนี่จะจัดจำหน่ายภาพยนตร์ สไปเดอร์แมน ที่อำนวยการสร้างร่วมกันระหว่าง เควิน ไฟกี ประธานมาร์เวลสตูดิโอส์และเอมี ปาสคาล โซนี่พิกเจอร์สจะยังคงเป็นเจ้าของ, จัดหาเงินทุน, จัดจำหน่ายและดำเนินการควบคุมความคิดสร้างสรรค์ของภาพยนตร์ขั้นสุดท้ายของ สไปเดอร์แมน ไฟกี กล่าวว่า มาร์เวลได้ทำงานเพื่อเพิ่มสไปเดอร์แมนในจักรวาลภาพยนตร์มาร์เวลอย่างน้อยตั้งแต่เดือนตุลาคม ค.ศ. 2014  ในเดือนต่อมา โจ เคสซาดา หัวหน้าฝ่ายสร้างสรรค์ของมาร์เวลเอนเทอร์เทนเมนต์ ระบุว่าจะใช้ตัวละคร ปีเตอร์ ปาร์คเกอร์ เป็น สไปเดอร์แมน ซึ่งไฟกีก็ยืนยันในเดือนเมษายน ในเดือนมิถุนายน ไฟกี ชี้แจงว่าข้อตกลงเริ่มต้นของโซนี่นั้นไม่อนุญาตให้ตัวละครปรากฏตัวใน ละครชุดในจักรวาลภาพยนตร์มาร์เวล ใด ๆ เนื่องจากมัน "เฉพาะเจาะจงมาก... ด้วยการอนุญาตที่กลับไปกลับมาจำนวนหนึ่ง"
ในเดือนพฤศจิกายน ค.ศ. 2016 ทอม ฮอลแลนด์ เปิดเผยว่าเขาเซ็นสัญญาสำหรับ "ภาพยนตร์สไปเดอร์แมนสามเรื่องและภาพยนตร์เดี่ยวสามเรื่อง" ในเดือนมิถุนายน ค.ศ. 2017 ฮอลแลนด์, ไฟกีและผู้กำกับ จอน วอตส์ ยืนยันว่าเด็กที่สวมหน้ากากไอรอนแมน (แสดงโดย แมกซ์ แฟฟโรว์) ที่สตาร์กช่วยเอาไว้ใน ไอรอนแมน 2 คือ ปีเตอร์ ปาร์คเกอร์ วัยเด็ก เป็นการเล่าความต่อเนื่องย้อนหลัง เพื่อเป็นการแนะนำตัวละครเข้าสู่จักรวาลภาพยนตร์มาร์เวล